text: Længe savnet støjmur er nu på vej
  26 august 2016 kl. 16.42
  De borgere der bor op ad motorvej E45 ved Bramdrupdam, kan nu endelig se frem til at nyde deres fritid derhjemme uden en masse støj fra bilerne.
  I flere år har en støjskærm stået allerøverst på ønskelisten, og nu har politikerne på Christiansborg valgt at sætte penge af til projektet, så støjskærmen den kan blive realiseret.
  - Vi mangler ord så glade er vi, siger en af beboerne Karina Østergaard Svendsen til TV SYD.
  Karina Østergaard Svendsen, beboer: "Vi mangler ord så glade er vi"
  Omkring 500 husstande er mere eller mindre berørt af støjen fra motorvejen, der, ifølge Karina Østergaard Svendsen, er blevet værre og værre de seneste 5 år.
  Hvis borgerne skal gøre sig forhåbninger om mere ro, så forudsætter det dog, at Kolding Kommune går med til at medfinanciere udgifterne til støjskærmen med 20 millioner kroner.
  Borgmester Jørn Pedersen er på forhånd positiv overfor at finde pengene til projektet.
  Prisen for en støjskræm forventes at blive 47,5 millioner og årsagen til, at Kolding Kommune skal betale 20 millioner kroner er, at det er prisen for at flytte støjskærmen, når den planlagte udvidelse af motorvejen går igang.
  